232 ຄົນ ເສຍ​ຊີວິດ ໃນ​ເຫດ​ໄຟ​ໄໝ້ ​ທີ່​ບາ​ບັນ​ເທີ​ງ​ ໃນ Brazil 
​ເຈົ້າ​ໜ້າ​ທີ່​ກ່າວ​ວ່າ ​232 ຄົນ ​ເສຍ​ຊີວິດ ໃນ​ເຫດການ​ໄຟ​ໄໝ້​ ທີ່​ບາ​ບັນ​ເທີ​ງ ແຫ່ງ​ນຶ່ງ ​ໃນ​ເມືອງ Santa Maria ພາກ​​ໃຕ້​ຂອງ​ບຣາຊິ​ລ.
ເຈົ້າໜ້າທີ່ບຣາຊິລເວົ້າວ່າ ມີຜູ້ເສຍຊີວິດ 232 ຄົນ ແລະຫລາຍ ກ່ວາ 100 ຄົນໄດ້ຮັບບາດເຈັບ ໃນເຫດການໄຟໄໝ້ ທີ່ບາບັນ ເທີງ ຫຼືໄນ້ຄລັບແຫ່ງນຶ່ງ ທີ່ອັດແອໄປດ້ວຍນັກສຶກສາມະຫາວິທະ ຍາໄລ ໃນເມືອງ Santa Maria ທາງພາກໃຕ້ຂອງບຣາຊິລ ເຈົ້າໜ້າທີ່ເວົ້າວ່າ ໄຟໄດ້ເກີດໄໝ້ຂຶ້ນ ໃນຕອນເຊົ້າວັນອາທິດມື້ນີ້ ຢູ່ທີ່ໄນ້ຄລັບ Kiss ທີ່ເມືອງດັ່ງກ່າວ ຍັງບໍ່ມີການຢືນຢັນສາເຫດຄັກແນ່ຂອງໄຟໄໝ້ ແຕ່ກ່າວກັນວ່າ ວົງດົນຕີໄດ້ຈູດ flares ໄຟສະແດງ pyrotechnics ຫລືແສງສີຂອງໄຟຢູ່ໄນ້ຄລັບດັ່ງກ່າວ ພວກເຫັນເຫດ ການເວົ້າວ່າ ໄຟໄໝ້ຂຶ້ນເວລານັກດົນຕີ ພາກັນຈູດ flares ພວກເຄາະຮ້າຍຫລາຍໆຄົນ ຕາຍຍ້ອນຫາຍໃຈບໍ່ໄດ້ ຫລືບໍ່ກໍຖືກຢຽບຕາຍ ເວລາພວກໄປ ທ່ຽວໄນ້ຄລັບທີ່ຕຶ່ນຕົກໃຈ ຍູ້ກັນ ເພື່ອຍາດກັນແລ່ນອອກ ໄຟໄໝ້ຄັ້ງນີ້ແມ່ນໂຮມຢູ່ໃນຄັ້ງທີ່ຮ້າຍແຮງທີ່ສຸດ ເທົ່າທີ່ເຄີຍເກີດຂຶ້ນຢູ່ໃນໄນ້ຄລັບ ສົມທຽບ ກັບໄຟໄໝ້ຄັ້ງນຶ່ງທີ່ປະເທດຈີນ ເມື່ອປີ 2000 ທີ່ມີຄົນຕາຍ 309 ຄົນ ແລະອີກຄັ້ງນຶ່ງ ໃນປີ 2004 ທີ່ເກີດຂຶ້ນຢູ່ໄນ້ຄລັບແຫ່ງນຶ່ງ ທີ່ນະຄອນ Buenos Aires ປະເທດອາເຈນຕີນາ ຊຶ່ງມີ 194 ຄົນເສບຊີວິດ ປະທານາທິບໍດີບຣາຊິລ ທ່ານນາງ Dilma Rousseff ທີ່ກໍາລັງຢ້ຽມຢາມປະເທດຊີລເລ່ ໄດ້ຕັດການຢ້ຽມຢາມສັ້ນລົງ ແລະກັບຄືນເມືອປະເທດແລ້ວ ເຊົ້າວັນອາທິດມື້ນີ້